Вәкилов Марат Ғәлимйән улы

Вәкилов Марат Ғәлимйән улы (9 декабрь 1950 йыл) — хоҡуҡ белгесе, суд органдары ветераны. 1995—1997 йылдарҙа Башҡортостан Республикаһының Юғары Суды судьяһы, 1997—1998 йылдарҙа Юғары Суд рәйесенең енәйәт эштәре буйынса урынбаҫары, 1999—2007 йылдарҙа Башҡортостан Республикаһының Юғары Суды рәйесе. Юстицияның 3-сө класлы дәүләт советнигы. Башҡортостан Республикаһының атҡаҙанған юрисы.

 Биографияһы 
Марат Ғәлимйән улы Вәкилов 1950 йылдың 9 декабрендә Башҡорт АССР-ының Салауат районы Лағыр ауылында Зәйнәб һәм Ғәлимйән Вәкиловтарҙың күп балалы ғаиләһендә өсөнсө бала булып тыуа.

Лағыр урта мәктәбен тамамлағандан һуң, Яҙғы Йорт һигеҙ йыллыҡ мәктәбендә физкультура уҡытыусыһы булып эшләй (1968). Спорт менән дуҫ егет үҙе лә төрлө ярыштарҙа ҡатнаша һәм еңеүҙәр яулай.

1968—1970 — Совет Армияһы сафында хеҙмәт итә.

1971—1973 — Лағыр урта мәктәбендә физкультура уҡытыусыһы булып эшләй.

1973—1978 — Башҡорт дәүләт университетының юридик факультетында белем ала. Студент йылдарында уҡыу йортоноң сңғысылар клмандаһы ағзаһы була.

1978—1981 — колхоздарға юридик хеҙмәт күрһәтеү буйынса адвокат.

1981—1985 — Мәләүез районы халыҡ суды судьяһы.

1985—1992 — Башҡортостан Республикаһы Юғары Судының даими сессияһы судьяһы.

1992—1995 — Белорет-15 ҡалаһы ҡала округы судьяһы.

1995−2007 — Башҡортостан Республикаһының Юғары Суды судьяһы, рәйес урынбаҫары, БР Юғары Суды рәйесе«Могильщик суверенитета» Башкирии ушел в отставку. Сайт «revinform».

2008−2011 — Пермь крайы буйынса Рәсәй Федерацияһы Юстиция министрлығы идаралығы етәксеһе.

2011—201? — Башҡортостан Республикаһының тәбиғәтте файҙаланыу һәм экология министры урынбаҫарыКто есть кто в Республике Башкортостан. Вакилов Марат Галимьянович .

Әлеге ваҡытта Өфө ҡалаһында йәшәй. Хаҡлы ялда.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған юрисы.

 Ғаиләһе 
Өйләнгән. Улы һәм ҡыҙы бар.

 Иҫкәрмәләр 

 Һылтанмалар 
 Большая биографическая энциклопедия. Вакилов, Марат Галимьянович
 Вакилов Марат Галимьянович – биография 
 Земля салаватская, земля батыра. / Автор-составитель: Сабирьянова С. Г. — Уфа: АН РБ, Гилем, 2010. — 400 с.

Категория:Шәхестәр:Салауат районы
Категория:Алфавит буйынса шәхестәр
Категория:Башҡорт дәүләт университетын тамамлаусылар
Категория:Башҡортостан юристары
Категория:Салауат районында тыуғандар
Категория:1950 йылда тыуғандар
Категория:9 декабрҙә тыуғандар
Категория:Лағыр урта мәктәбен тамамлаусылар